**NASTAVNI ZAVOD ZA HITNU MEDICINU**

**VARAŽDINSKE ŽUPANIJE**

**Franje Galinca 4, V A R A Ž D I N**

Broj RKP-a: **47502**

OIB: **01394815148**

Matični broj: **02844362**

Razina: **31**

Šifra djelatnosti: **8622**

Razdjel: **000**

Varaždin, 14.07.2023.

**OBRAZLOŽENJE PRIJEDLOGA I. IZMJENA I DOPUNA FINANCIJSKOG PLANA ZA 2023. GODINU**

Financijski plan je akt Nastavnog zavoda za hitnu medicinu Varaždinske županije kojim su utvrđeni njegovi prihodi i primici te rashodi i izdaci u skladu s proračunskim klasifikacijama. Financijski plan se donosi i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti. Prijedlog Financijskog plana 2023.g. usvojen je na sjednici Upravnog vijeća održanoj 10.10.2023.godine, a potvrđen na sjednici Županijske skupštine održanoj 29.11.2022. godine. Kako je došlo do promjena ostvarenog rezultata za 2022. godinu i ostvarenih prihoda i rashoda u odnosu na plan potrebno je korigirati usvojen Financijski plan za 2023. godinu.

OBRAZLOŽENJE OPĆEG DIJELA PRIJEDLOGA I. IZMJENA I DOPUNA FINANCIJSKOG PLANA ZA 2023. GODINU

1. **UVOD**

Prijedlog I. izmjena i dopuna financijskog plana Nastavnog zavoda za hitnu medicinu Varaždinske županije za razdoblje 2023. godinu izrađen je prema metodologiji propisanoj Zakonom o proračunu (NN 144/21) i podzakonskim aktima kojima se regulira provedba zakonskih rješenja i to Pravilnikom o proračunskim klasifikacijama (NN 26/10, 120/13 i 1/20), Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20) , Zakonom o fiskalnoj odgovornosti (NN 111/18) i Uputama za izradu I. Izmjena i dopuna Proračuna Varaždinske županije za 2023. godinu.

Odredbama članka 38. Zakonu o proračunu upravljačko tijelo usvaja Prijedlog I. izmjena i dopuna financijskog plana na razini skupine ekonomske klasifikacije za proračunsku godinu.

Izrada financijskih planova zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Prijedlog I. izmjena i dopuna financijskog plana Nastavnog zavoda za hitnu medicinu Varaždinske županije čine prihodi i primici te rashodi i izdaci raspoređeni u programe koji se sastoje od aktivnosti i projekata, a iskazani su prema ekonomskoj i funkcijskoj klasifikaciji te izvorima financiranja.

Obrazloženje Prijedloga I. izmjena i dopuna financijskog plana za 2023. godinu sadrži obrazloženje općeg dijela po ekonomskoj klasifikaciji i izvorima financiranja, dok je posebni dio obrazložen po programima (projektima/aktivnostima).

Opći dio Izmjena i dopuna financijskog plana sastoji se od Sažetka Računa prihoda i rashoda i Sažetka Računa financiranja, Računa prihoda i rashoda i Računa financiranja te Prenesenog viška ili manjka prihoda nad rashodima.

1. **RAČUN PRIHODA I RASHODA**

U I. izmjenama i dopunama financijskog plana Nastavnog zavoda za hitnu medicinu Varaždinske županije za 2023. godinu planirani su slijedeći prihodi i rashodi:

Struktura Prijedloga novog financijskog plana sadrži:

* Prihodi od poslovanja: 5.470.392,00 eura (veći su za 7,52% od izvornog plana)
* Prihodi od prodaje nefinancijske imovine: 1.500,00 eura
* Rashodi poslovanja: 5.090.893,00 eura (veći su za 8,32% od izvornog plana)
* Rashodi za nabavu nefinancijske imovine: 396.616,00 eura (veći su za 6,57% od izvornog plana)
* Višak prihoda iz prethodne godine: 15.617,00 eura.
  1. **Prihodi i rashodi po ekonomskoj klasifikaciji**

Pregled prihoda prema ekonomskoj klasifikaciji na razini skupine:

|  |  |  |  |  |  |
| --- | --- | --- | --- | --- | --- |
| Vrsta prihoda | Plan  1 | Struktura 2 | Novi plan 3 | Struktura 4 | Indeks  %  3/1 |
| **UKUPNI PRIHODI** | **5.087.876,00** | **100,00%** | **5.471.892,00** | **100,00%** | **107,55** |
| **6 Prihodi poslovanja** | **5.087.876,00** | **100,00%** | **5.470.392,00** | **99,97%** | **107,52** |
| 63 Pomoći iz inozemstva i od subjekata unutar općeg proračuna | 7.644,00 | 0,15% | 9.998,00 | 0,18% | 130,80 |
| 64 Prihodi od imovine | 3.982,00 | 0,08% | 5.260,00 | 0,10% | 132,09 |
| 65 Prihodi od upravnih i administrativnih pristojbi, pristojbi po posebnim propisima i naknada | 5.973,00 | 0,12% | 19.664,00 | 0,36% | 329,21 |
| 66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima | 59.725,00 | 1,17% | 65.000,00 | 1,19% | 108,83 |
| 67 Prihodi iz nadležnog proračuna i od HZZO-a temeljem ugovornih obveza | 5.009.225,00 | 98,45% | 5.367.470,00 | 98,09% | 107,15 |
| 68 Kazne , upravne mjere i ostali prihodi | 1.327,00 | 0,03% | 3.000,00 | 0,05% | 226,07 |
| **7 Prihodi od prodaje nefinancijske imovine** | **0,00** | **0,00%** | **1.500,00** | **0,03%** |  |
| 72 Prihodi od prodajeproizvedene dugotr. imovine |  |  | **1.500,00** | **0,03** |  |

Pregled rashoda prema ekonomskoj klasifikaciji na razini skupine:

|  |  |  |  |  |  |
| --- | --- | --- | --- | --- | --- |
| Vrsta rashoda | Plan  1 | Struktura 2 | Novi plan 3 | Struktura  4 | Indeks  %  3/1 |
| **UKUPNI RASHODI** | **5.072.214,00** | **100,00%** | **5.487.509,00** | **100,00** | **108,19** |
| **1. 3 Rashodi poslovanja** | **4.700.059,00** | **92,66%** | **5.090.893,00** | **92,77** | **108,32** |
| 31 Rashodi za zaposlene | 3.635.695,00 | 71,68% | 4.006.701,00 | 73,01 | 110,20 |
| 32 Materijalni rashodi | 1.047.110,00 | 20,64% | 1.064.938,00 | 19,41 | 101,70 |
| 34 Financijski rashodi | 5.309,00 | 0,10% | 5.309,00 | 0,10 | 100,00 |
| 37 Naknade građanima i kućanstvima na temelju osiguranja i ostale naknade | 11.945,00 | 0,24% | 13.945,00 | 0,25 | 116,74 |
| **2. 4 Rashodi za nabavu nefinancijske imovine** | **372.155,00** | **7,34%** | **396.616,00** | **7,23** | **106,57** |
| 41 Rashodi za nabavu ne proizvedene dugotrajne imovine | 1.327,00 | 0,03% | 1.327,00 | 0,03 | 100,00 |
| 42 Rashodi za nabavu proizvedene dugotrajne imovine | 370.828,00 | 7,31% | 395.289,00 | 7,20 | 106,60 |

Ukupni planirani prihodi povećani su za 7,55% u odnosu na izvorni plan. Razlozi povećanja su slijedeći:

**63 Pomoći iz inozemstva i od subjekata unutar općeg proračuna** povećani su **za** 30,8% za više ostvarene prihode od Pomoći temeljem prijenosa EU sredstava za refundaciju troškova jedne specijalizacije iz hitne medicine financirane iz Europskog socijalnog fonda, a više su ostvareni od planiranih jer su sredstva po Zahtjevu za refundaciju sredstava dostavljenom 2022.godine uplaćena u veljači 2023.godine.

**64** **Prihodi od imovine** povećani su za 32,09% od kamata na depozite po viđenju (sredstva na žiro računu i cashpool) jer su za razdoblje I-VI 2023. godine već ostvareni su 73,15% od plana.

**65 Prihodi od upravnih i administrativnih pristojbi, pristojbi po posebnim propisima i naknada (**povećanje 229,21%) – odnosi se na prihode od refundacije troškova iz prethodnih godina (povrat troškova stručnih usavršavanja djelatnika koji ne odrade vrijeme propisano u ustanovi) i prihode od refundacije šteta (popravci i izmjene stakla na vozilima).

**66 Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima** (povećanje za 8,83%) čine prihodi od pružanja usluga osiguranja na raznim kulturnim, sportskim, političkim i drugim događanjima, od usluga hitne medicine i sanitetskog prijevoza osoba koje nemaju pravo na teret HZZO-a, te prihoda od edukacije djelatnika drugih ustanova u Nastavnom centru Zavoda. Do povećanja je došlo zbog većeg broja navedenih usluga i većih cijena.

**67 Prihodi iz nadležnog proračuna i od HZZO-a temeljem ugovornih obveza** (povećanje je 7,15%) a odnosi se na Prihodi iz nadležnog proračuna za financiranje redovne djelatnosti proračunskih korisnika povećavaju se za 14.999,00 eura i Prihodi od HZZO-a temeljem ugovornih obveza po osnovi sklopljenog Ugovora o provođenju djelatnosti hitne medicine (izvanbolničke) i sanitetskog prijevoza povećavaju se za 343.246,00 eura na temelju Odluke o povećanju godišnje vrijednosti timova izvanbolničke hitne medicine, prijavno dojavne jedinice i sanitetskog prijevoza koji prate povećanje osnovice za plaću, porast koeficijenata na temelju Uredbe o izmjenama i dopunama uredbe o nazivima radnih mjesta i koeficijentima složenosti poslova u javnim službama.

**68 Kazne , upravne mjere i ostali prihodi s**uprihodi od najma, cassasconta i prodaje otpada. Povećanje je za 126,07%, a odnosi se na više ostvarene prihode od plana s osnove prodaje otpada.

**72 Prihodi od prodaje proizvedene dugotrajne imovine –** dopuna plana jer ovi prihodi nisu planirani, a ostvareni su od prodaje jednog rashodovanog sanitetskog vozila.

Ukupni planirani rashodi povećani su za 8,19% u odnosu na izvorni plan. Razlozi povećanja su slijedeći:

**31 Rashodi za zaposlene** povećani su za 10,2% zbog povećanja plaće (Uredba o izmjenama i dopunama uredbe o nazivima radnih mjesta i koeficijentima složenosti poslova u javnim službama - NN 26/23 i 46/23), privremenog dodatka na plaću (Odluka o isplati privremenog dodatka na plaću državnim službenicima i namještenicima te službenicima i namještenicima u javnim službama - NN/65/23) i povećanja iznosa za regres (Odluka o visini regresa za korištenje godišnjeg odmora državnih i javnih službenika i namještenika u javnim službama za 2023. godinu - NN 65/23).

**32 Materijalni rashodi** su povećani za 1,7% za rashode za materijal i energiju.

**37 Naknade građanima i kućanstvima na temelju osiguranja i druge naknade** čine troškovi za školarine zaviše medicinskih sestara/tehničara na doškolovanju na Studiju sestrinstva i Menadžment u sestrinstvu i povećane su za 16,74%.

**42 Rashodi za nabavu neproizvedene dugotrajne imovine** povećani su za 6,6% za nabavu autopulse Plus sustava (uređaj za automatsku masažu srca) kao zamjena za stari i neupotrebljivi koji je nabavljen 2013.godine, a dio je opreme u vozilima za izvan bolničku hitnu medicinsku službu i nabavu nove računalne opreme (zamjena za zastarjelu).

**2.2 Prihodi i rashodi planirani za 2023. godinu prema izvorima financiranja** s prenesenim viškom ili manjkom prihoda iz prethodne godine:

|  |  |  |  |
| --- | --- | --- | --- |
| Izvori | Plan  1 | Novi plan  2 | Indeks -%  2/1 |
| 11 Opći prihodi i primici-županijski proračun | 195.368,00 | 210.368,00 | 107,68 |
| 31 Vlastiti prihodi | 68.352,00 | 85.361,00 | 124,88 |
| 43 Prihodi za posebne namjene | 4.602.827,00 | 4.976.843,00 | 108,13 |
| 44 Decentralizacija-županijski proračun | 195.103,00 | 195.102,00 | 100,00 |
| 51 Pomoći EU | 1.274,00 | 452,00 | 35,48 |
| 52 Ostale pomoći | 3.981,00 | 3.981,00 | 100,00 |
| 71 Prihodi od nefinan. imovine i nadoknade šteta s osnova osig. | 5.309,00 | 15.402,00 | 290,11 |

Iz 2022. godine prenesen je višak prihoda u iznosu od 15.617,00 eura koji sadrži viškove i manjkove po izvorima :

* 31 Vlastiti prihodi – višak 11.438,00 eura
* 43 Prihodi za posebne namjene – višak - 9.843,00 eura
* 51 Pomoći EU – manjak – 5.565,00 eura
* 71 Prihodi od prodaje nefinancijske imovine i naknade s osnova osiguranja – manjak – 98,00 eura

Viškovi će se utrošiti u 2023.godini, a manjkovi pokriti u 2023.godini sukladno Odluci o raspodjeli rezultata za 2022. godinu.

Kod općih prihoda i primitaka smanjen je iznos za edukacije stanovništva –„Sve što trebate znati o hitnoj medicinskoj službi“, predavanja u prosvjetnim ustanovama i održavanje tečaja „Osnovne mjere održavanja života“ za 5.000,00 eura, a povećan je iznos za nabavu autopulse Plus sustava (uređaj za automatsku masažu srca) za 20.000,00 eura.

Vlastiti prihodi planirani su u većem u iznosu 24,88% zbog ostvarenog većeg viška prihoda iz 2022. godine i povećanja prihoda s osnove osiguranja na sportskim, kulturnim i dr. događanjima, prihoda od financijske imovine (kamate na depozite po viđenju) i ostalih prihoda. Vlastitim prihodima pokrivaju se rashodi za zaposlene, materijalni rashodi, rashodi za školarine i rashodi za nabavu nefinancijske imovine.

Prihodi za posebne namjene povećani su za 8,13% s osnove ostvarenog viška prihoda iz prethodne godine i Prihoda od HZZO-a temeljem ugovornih obveza po osnovi sklopljenog Ugovora o provođenju djelatnosti hitne medicine (izvanbolničke) i sanitetskog prijevoza, a pokrivaju se rashodi poslovanja.

Pomoći EU- manji su za 64,52% jer je specijalizacija iz hitne medicine završena 31.01.2023. godine i iskorištena su sva bespovratna sredstava iz Europskog socijalnog fonda i pokriven je manjak iz prethodne godine.

Prihodi od prodaje nefinancijske imovine i naknade s osnova osiguranja su veći za 190,11% s osnove većih prihoda od refundacije šteta i prodaje vozila.

**2.3.Preneseni rezultat**

Višak prihoda iz prethodne godine utrošit će se u 2023. godini.

**3.RAČUN FINANCIRANJA**

U računu financiranja nisu planirani primici od financijske imovine i zaduživanja te izdaci za financijsku imovinu i za otplatu kredita i zajmova.

OBRAZLOŽENJE POSEBNOG DIJELA PRIJEDLOGA I. IZMJENA I DOPUNA FINANCIJSKOG PLANA ZA 2023. GODINU

|  |
| --- |
| **NASTAVNI ZAVOD ZA HITNU MEDICINU VARAŽDINSKE ŽUPANIJE** |
| **SAŽETAK DJELOKRUGA RADA:**  Nastavni zavod za hitnu medicinu Varaždinske županije obavlja slijedeće djelatnosti:   * izvan bolničku hitnu medicinu na području Varaždinske županije, * organizira i osigurava popunjavanje mreže timova na području Varaždinske županije, * obavlja poslove sanitetskog prijevoza, * sudjeluje u provedbi obrazovanja zdravstvenih radnika, * planira, organizira i sudjeluje u obrazovanju stanovništva iz područja hitne medicine na svom području, * osigurava javne skupove, priredbe i sportske susrete za područje Varaždinske županije na zahtjev organizatora skupa, priredbe i sportskog susreta |
| **ORGANIZACIJSKA STRUKTURA:**  Sjedište Zavoda je u Varaždinu, a ispostave su u Ivancu, Ludbregu i Novom Marofu  Zavod ima organizirane djelatnosti kao temeljne organizacijske oblike:   1. Djelatnost za hitnu medicinu – 25 timova T -1 (liječnik, medicinski tehničar i vozač) i 5 timova prijavno dojavne jedinice (2 med.sestre/tehničari) 2. Djelatnost za sanitetski prijevoz – 15,5 timova (2 medicinska tehničara i 2 vozača)   Uz temeljne organizacijske oblike ima ustrojeno i:   * Ravnateljstvo * Služba za pravno-administrativne poslove * Služba za knjigovodstveno-računovodstveno-financijske poslove * Jedinica za osiguranje i unapređenje kvalitete zdravstvene zaštite * Jedinica za obavljanje nastave iz područja hitne medicine- nastavni centar izvanbolničke hitne medicine |
| **FINANCIJSKI PLAN:**  Unutar razdjela planiraju se slijedeći programi:   | **R.b.** | **Naziv programa** | **Plan 2023.** | **Novi plan 2023.** | | --- | --- | --- | --- | | 01. | PROGRAMI EUROPSKIH POSLOVA | 1.274 | 452 | | 02. | PROGRAMI U ZDRAVSTVENOJ ZAŠTITI IZNAD ZAKONSKOG STANDARDA | 195.368 | 210.368 | | 03. | JAVNE USTANOVE U ZDRAVSTVU | 4.875.572 | 5.276.689 | |  | **Ukupno razdjel:** | **5.072.214** | **5.487.509** | |
| **PROGRAM: PROGRAMI EUROPSKIH POSLOVA** | |
| **OPIS PROGRAMA:**  U okviru ovog programa planirana su sredstva za specijalizaciju jednog liječnika iz hitne medicine, kako bi se poboljšale usluge izvan bolničke hitne medicine, odnosno osnažila Mreža hitne medicine u Varaždinskoj županiji. Specijalizacija je završena 31.01.2023. godine. | |
| **ZAKONSKA I DRUGA PODLOGA ZA UVOĐENJE PROGRAMA:**  Pravilnik o specijalističkom usavršavanju doktora medicine,  Ugovor od dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. UP.02.2.1.02.0033 Specijalizacijom do visokokvalitetnih usluga hitne medicine | |
| **PROCJENA I ISHODIŠTE POTREBNIH SREDSTAVA:**  Unutar programa planiraju se slijedeće aktivnosti/projekti:   |  |  |  |  | | --- | --- | --- | --- | | **R.b.** | **Naziv aktivnosti/projekta** | **Plan 2023.** | **Novi plan 2023.** | | 01. | Međunarodni projekti u zdravstvu | 1.274 | 452 | |  | **Ukupno program:** | **1.274** | **452** |   ***Međunarodni projekti u zdravstvu***  U okviru predmetnog proračunskog projekta planirani su u 2023. g. rashodi za zaposlene u iznosu od 252 eura i materijalni rashodi u iznosu od 225 eura. Projekt je završen. Obrazloženje za smanjenje dato je kod izvora financiranja -51 Pomoći EU. | |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**  Cilj je osigurati kvalitetnu hitnu medicinsku uslugu, veću učinkovitost i poboljšanje pristupa zdravstvenoj zaštiti na primarnoj razini. S većim brojem specijalista u timovima hitne medicine usluga pružena pacijentima bit će kvalitetnija, osnažuje se mreža hitne medicine     |  |  |  |  |  |  |  |  | | --- | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** | | Povećanje broja specijalista iz hitne medicine | Povećanjem broja specijalizacija iz hitne medicine povećava se kvaliteta pružene hitne medicinske usluge | broj | 3 | Zavod | 5 | 5 | 5 | | |

|  |
| --- |
| **PROGRAM: PROGRAMI U ZDRAVSTVENOJ ZAŠTITI IZNAD ZAKONSKOG STANDARDA** |
| **OPIS PROGRAMA:**  Podizanje kvalitete zdravstvene usluge stručnim usavršavanjem medicinskih tehničara/sestara, nabavom nove opreme i održavanjem postojeće, te edukacijom stanovništva o hitnoj medicinskoj službi |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o proračunu (NN 144/21.)  Upute za izradu I. izmjena Proračuna Varaždinske županije  Pravilnik o uvjetima, organizaciji i načinu obavljanja hitne medicine (NN 71/16.)  Pravilnik o organizaciji i načinu obavljanja djelatnosti sanitetskog prijevoza (NN 72/19. )  Ugovor o provođenju programa zdravstvene zaštite iznad standarda s Varaždinskom županijom |
| **PROCJENA I ISHODIŠTE POTREBNIH SREDSTAVA:**  Unutar programa planiraju se slijedeće aktivnosti/projekti:   |  |  |  |  | | --- | --- | --- | --- | | **R.b.** | **Naziv aktivnosti/projekta** | **Plan 2023.** | **Novi plan 2023.** | | 01. | Nabava opreme i dodatna ulaganja u zdrav. objekte | 162.187 | 182.187 | | 02. | Program "Zdrava županija" | 33.181 | 28.181 | |  | **Ukupno program:** | **195.368** | **210.368** |   ***Nabava opreme i dodatna ulaganja u zdravstvene objekte***  Povećan je iznos za nabavu autopulse Plus sustava (uređaj za automatsku masažu srca) za 20.000,00 eura.  ***Program "Zdrava županija“***  Smanjen je iznos za edukacije stanovništva –„Sve što trebate znati o hitnoj medicinskoj službi“, predavanja u prosvjetnim ustanovama i održavanje tečaja „Osnovne mjere održavanja života“ za 5.000,00 eura. |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**  Pružanje što kvalitetnije i učinkovitije hitne medicinske usluge stanovnicima Varaždinske županije, racionalizacija broja sanitetskih prijevoza i smanjivanje troškova tekućeg i investicijskog održavanja prijevoznih sredstava, smanjenje dolazaka u prostor za reanimaciju ne hitnih pacijenata   |  |  |  |  |  |  |  |  | | --- | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** | | Smanjenje ne hitnih intervencija u odnosu na ukupan broj intervencija | Kako bi se pravovremeno pružila usluga najugroženijima potrebno je educirati stanovništvo kada zvati hitnu medicinskoj službu | % | 66 | Zavod | 64 | 62 | 60 | | Povećanje broja medicinskih tehničara/sestara sa VŠS i VSS | Usavršavanjem medicinskih tehničara/sestara radi se na profesionalnom rastu i razvoju koji je neophodan za kvalitetno pružanje zdravstvene usluge | Broj VŠS  Broj VSS | 19  5 | Zavod  Zavod | 19  7 | 21  9 | 21  11 | |
| **PROGRAM: JAVNE USTANOVE U ZDRAVSTVU** |
| **OPIS PROGRAMA:**  Zavod obavlja usluge izvanbolničke hitne medicine i sanitetskog prijevoza.  Zavod sklapa ugovor o provođenju djelatnosti izvanbolničke hitne medicine i sanitetskog prijevoza s Hrvatskim zavodom za zdravstveno osiguranje sukladno općim aktima Hrvatskog zavoda za zdravstveno osiguranje i Mreži hitne medicine (NN 49/16 i 67/17.) te normativu i standardu timova sanitetskog prijevoza sukladno općem aktu Hrvatskog zavoda za hitnu medicinu. Za obavljanje hitne medicine ugovoreno je 25 timova T-1, 5 prijavno dojavnih jedinica, 15,5 timova sanitetskog prijevoza. Prioritet Zavoda je da se svakom pacijentu osigura pravo na kvalitetnu zdravstvenu zaštitu sukladno njegovom zdravstvenom stanju i opće prihvaćenim stručnim standardima u okviru zakonitog i odgovornog poslovanja.  Zavod ostvaruje sredstva sukladno Odluci o minimalnim financijskim standardima za decentralizirane funkcije za zdravstvene ustanove te određivanju namjene i raspodjele unutar zdravstvenih ustanova od strane Varaždinske županije koja je osnivač Zavoda za nabavu opreme.  Zavod također pruža usluge osiguranja na javnim skupovima, kulturnim, sportskim i drugim događanjima, pruža usluge neosiguranim osobama, na zahtjev MUP-a, Ministarstva pravosuđa, Centara za socijalnu skrb i drugih pravnih osoba te radi edukacije zdravstvenih i nezdravstvenih radnika u Nastavnom centru u Ludbregu. |
| **ZAKONSKA I DRUGA PODLOGA ZA UVOĐENJE PROGRAMA:**  Zakon o zdravstvenoj zaštiti (NN 100/18., 125/19. i 147/20.)  Zakon o obveznom zdravstvenom osiguranju (NN 80/13. , 137/13. i 98/19.)  Mreža hitne medicine (NN 49/16. i 67/17.)  Pravilnik o uvjetima, organizaciji i načinu obavljanja hitne medicine (NN 71/16.)  Pravilnik o organizaciji i načinu obavljanja djelatnosti sanitetskog prijevoza (NN 72/19.)  Odluka o osnovama za sklapanje ugovora o provođenju zdravstvene zaštite iz obveznog zdravstvenog osiguranja (NN 56/17., 30/18.,119/18., 94/19., 22/20., 123/20., 12/21.,133/22, 58/23)  Odluka o minimalnim financijskim standardima za decentralizirane funkcije za zdravstvene ustanove Upute za izradu Proračuna Varaždinske županije |
| **PROCJENA I ISHODIŠTE POTREBNIH SREDSTAVA:**  Unutar programa planiraju se slijedeće aktivnosti/projekti:   |  |  |  |  | | --- | --- | --- | --- | | **R.b.** | **Naziv aktivnosti/projekta** | **Plan 2023.** | **Novi plan 2023.** | | 01. | Redovna djelatnost ustanova u zdravstvu | 4.525.581 | 4.913.644 | | 02. | Investicijsko ulaganje - izgradnja objekata, nabava opreme | 204.659 | 205.102 | | 03. | Informatizacija | 6.636 | 10.654 | | 04. | Investicijsko i tekuće održavanje objekata i opreme | 138.696 | 147.289 | |  | **Ukupno program:** | **4.875.572** | **5.276.689** |   ***Redovna djelatnost***  Obuhvaća aktivnosti pružanja zdravstvenih usluga izvanbolničke hitne medicine i sanitetskog prijevoza temeljem Ugovora sklopljenog s Hrvatskim zavodom za zdravstveno osiguranje, pružanja usluga osiguranja na raznim manifestacijama, pružanja zdravstvenih usluga drugim osobama na zahtjev i edukacije zdravstvenih i nezdravstvenih radnika u Nastavnom centru Zavoda. Obrazloženje povećanja dato kod obrazloženja izvora financiranja 31,43 i 71 kao i rashoda po ekonomskoj klasifikaciji.  ***Investicijsko ulaganje - izgradnja objekata, nabava opreme***  Obuhvaća aktivnosti nabave nefinancijske imovine potrebne za obavljanje djelatnosti iz decentraliziranih sredstava, općih prihoda i primitaka i vlastitih prihoda. Odstupanje od plana je minimalno.  ***Informatizacija***  Obuhvaća aktivnosti tekućeg i investicijskog održavanja računalne opreme i programa iz prihoda za posebne namjene, te nabava nove računalne opreme i licenci iz vlastitih prihoda. Zbog kvara stare računalne opreme potrebno je nabaviti novu.  ***Investicijsko i tekuće održavanje objekata i opreme***  Obuhvaća aktivnosti tekućeg i investicijskog održavanja nefinancijske imovine (opreme i vozila) u Zavodu i kod drugih ovlaštenih pravnih osoba iz prihoda za posebne namjene i prihoda od nadoknade šteta s osnova osiguranja. Povećanje je za 6,2% , a odnosi se na rashode za održavanje koji se refundiraju od osiguravajućih zavoda iz izvora 71. |
| **CILJEVI I POKAZATELJI USPJEŠNOSTI KOJIMA ĆE SE MJERITI OSTVARENJE CILJEVA:**  **Učinkovitija izvan bolnička hitna medicina i sanitetski prijevoz**  Postizanje i održavanje standarda Hrvatskog zavoda za hitnu medicine da vrijeme dolaska tima izvanbolničke HMS do pacijenta u urbanim sredinama treba iznositi do 10 min. u 80% slučajeva, a u ruralnim sredinama do 20 min. isto u 80% slučajeva uz napomenu da od dojave do dolaska u bolnicu ne prelazi se vrijeme od jednog sata u 80% slučajeva.  Opisani standardi su sukladni svjetskim standardima zbrinjavanja stanja koja neposredno ugrožavaju ljudski život i zdravlje.\*  \*Standard Hrvatskog zavoda za hitnu medicinu   |  |  |  |  |  |  |  |  | | --- | --- | --- | --- | --- | --- | --- | --- | | **Pokazatelj** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2023.** | **Ciljana vrijednost 2024.** | **Ciljana vrijednost 2025.** | | Smanjenje prosječnog vremena čekanja na intervenciju HMS | Kroz kraće vrijeme odaziva na intervenciju eliminira se mogućnost pogoršanja stanja pacijenta zbog proteka vremena | Vrijeme čekanja na intervenciju u minutama urbanim sredinama, a u ruralnim sredinama | 13  16 | Zavod  Zavod | 10  16 | 10  16 | 10  16 | | Racionalizacija broja sanitetskih prijevoza | Racionalizacijom prijevoza omogućuje se pravovremena usluga prijevoza svim pacijentima kojima je potreban i skraćuje vrijeme čekanja | Broj prevezenih pacijenta | 52.759 | Zavod | 51.000 | 50.000 | 50.000 | |

Ravnatelj:

Mladen Smoljanec, mag.oec.